Na temelju članka 15. Zakona o javnoj nabavi („Narodne novine“ broj 120/16.) i članka 19. Statuta Doma zdravlja Koprivničko-križevačke županije Statuta Doma zdravlja Koprivničko-križevačke županije URBROJ: 2137-16-2013/13 od 20. kolovoza 2013. godine, Izmjena i dopuna Statuta Doma zdravlja Koprivničko-križevačke županije URBROJ: 2137-16-0277/15 od 19. ožujka 2015. godine, Odluke o izmjenama i dopunama Statuta Doma zdravlja Koprivničko-križevačke županije URBROJ: 2137-16-1633/16 od 20. prosinca 2016.godine, Odluke o izmjenama i dopunama Statuta Doma zdravlja Koprivničko-križevačke županije URBROJ: 2137-16-1186/17 od 9. listopada 2017. godine, Odluke o izmjenama i dopunama Statuta Doma zdravlja Koprivničko-križevačke županije URBROJ: 2137-88-863/2022. od 28. veljače 2022. godine i pročišćenog teksta Statuta Doma zdravlja Koprivničko-križevačke županije URBROJ: 2137-88-864/2022. od 28. veljače 2022. godine, Upravno vijeće Doma zdravlja Koprivničko-križevačke županije na sjednici održanoj 25. srpnja 2022. godine donosi

 **PRAVILNIK O IZMJENAMA I DOPUNAMA**

**PRAVILNIKA O NAČINU PROVOĐENJA POSTUPAKA**

**JEDNOSTAVNE NABAVE**

**Članak 1.**

 U Pravilniku o načinu provođenja postupaka jednostavne nabave URBROJ: 2137-16-1851/2019. od 12. prosinca 2019. godine (u daljnjem tekstu: Pravilnik) u članku 4. stavak 3. mijenja se i glasi:

„Za sve nabave procijenjene vrijednosti jednake ili veće od 20.000,00 kuna, naručitelj u Plan nabave unosi podatke sukladno Pravilniku o planu nabave, registru ugovora, prethodnom savjetovanju i analizi tržišta u javnoj nabavi.“.

**Članak 2.**

U članku 6. stavci 4. i 5. mijenjaju se i glase:

„Odsjek za opće poslove i javnu nabavu odgovoran je za provođenje jednostavne nabave za predmete nabave pojedinačne procijenjene vrijednosti jednake ili veće od 50.000,00 kuna za robu, radove i usluge.

Postupke jednostavne nabave za predmete nabave procijenjene pojedinačne vrijednosti manje od 50.000,00 kuna za robu, radove i usluge naručitelj provodi izravnim ugovaranjem s gospodarskim subjektom po vlastitom izboru nakon odobrenja ravnatelja.“.

**Članak 3.**

U članku 8. stavak 1. mijenja se i glasi:

„Postupke jednostavne nabave procijenjene vrijednosti jednake ili veće od 50.000,00 kuna za robe, radove i usluge, naručitelj će provoditi dostavom Poziva gospodarskim subjektima da dostave ponudu.“.

Stavak 5. mijenja se i glasi:

„Iznimno, ovisno o prirodi predmeta nabave i razini tržišnog natjecanja, poziv za dostavu ponuda može se uputiti samo jednom gospodarskom subjektu (npr. za računalne usluge, usluge fiksne i mobilne telefonije i sl.).“.

Stavak 6. mijenja se i glasi:

„U slučajevima iznimne žurnosti, kada zbog nepredviđenih okolnosti, više sile i sličnih razloga na koje Naručitelj nije mogao utjecati, nije moguće provesti postupak jednostavne nabave na način propisan Pravilnikom, Naručitelj smije izravno ugovoriti nabavu s gospodarskim subjektom po vlastitom odabiru, a postupak se provodi nakon odobrenja ravnatelja.“.

**Članak 5.**

Iza članka 8. dodaje se novi članak 8. a) koji glasi:

 „**Članak 8. a)**

Izuzeti od primjene ovog Pravilnika su postupci jednostavne nabave:

* u slučajevima kada to zahtijevaju tehnički razlozi ili umjetnički razlozi, isključiva prava, autorska prava i sl.
* hotelske i restoranske usluge te usluga cateringa, odvjetničke usluge, javnobilježničke usluge, zdravstvene usluge, socijalne usluge, usluge obrazovanja, konzultantske usluge, usluge vještaka
* usluge oglašavanja u jednom ili više medija.

Odredba ovog članka ne smije se primjenjivati s ciljem izbjegavanja postupanja po Pravilniku.“.

**Članak 6.**

U članku 11. stavku 5. iza alineje 4. dodaju se nove alineje 5. i 6. koje glase:

„

* ako je cijena najbolje ocijenjene ponude veća od planiranih sredstava za nabavu, osim ako se do dana sklapanja ugovora mogu osigurati financijska sredstva
* ako prestane potreba za predmetnom nabavom.“.

**Članak 7.**

U članku 14. stavak 1. mijenja se i glasi:

„U postupcima jednostavne nabave roba, radova i usluga vrijednosti jednake ili veće od 50.000,00 kuna, naručitelj može od ponuditelja zatražiti dostavu jamstva u obliku zadužnice, bjanko zadužnice ili bankarske garancije.“.

**Članak 8.**

Ovaj Pravilnik stupa na snagu osmog dana od dana objave na oglasnoj ploči Doma zdravlja Koprivničko-Križevačke županije, Koprivnica, Trg Dr. Tomislava Bardeka 10.

Ovaj Pravilnik objaviti će se i na mrežnim stranicama Doma zdravlja Koprivničko-križevačke županije (www.dzkkz.hr).

 Predsjednica Upravnog vijeća

 Marina Jakšić, dipl.iur.

 \_\_\_\_\_\_\_\_\_\_\_\_\_\_\_\_\_\_\_\_\_

URBROJ: 2137-88-3141/2022.

Koprivnica, 25. srpnja 2022.

Potvrđuje se da je ovaj Pravilnik objavljen na oglasnoj ploči Doma zdravlja Koprivničko-križevačke županije, Trg Dr. Tomislava Bardeka 10, Koprivnica dana 25. srpnja 2022. godine.

 Ravnateljica

 Mirjana Hanžeković, mag.oec.

 \_\_\_\_\_\_\_\_\_\_\_\_\_\_\_\_\_\_\_\_\_\_